Namangan shahrida “Yangi Namangan shaharchasi” zamonaviy ishbilarmonlik markazi va turar joylar kompleksini barpo etish chora-tadbirlari toʻgʻrisida
(resolution, 2023-01-30)

Namangan shahrining meʼmoriy qiyofasini yanada yaxshilash va obodonlashtirish, xorijiy va mahalliy investorlar uchun jozibadorligini oshirish, shuningdek, shaharning turizm salohiyatidan samarali foydalanish, zamonaviy biznes, moliyaviy va turistik infratuzilmalarni jadal rivojlantirishni taʼminlash hamda servis xizmatlar turlari va sifatini oshirish maqsadida: 1. Namangan viloyati hokimligi, Iqtisodiy taraqqiyot va kambagʻallikni qisqartirish vazirligi hamda Investitsiyalar va tashqi savdo vazirligining: Namangan shahri Davlatobod tumani va Toʻraqoʻrgʻon tumani hududida “Yangi Namangan shaharchasi” zamonaviy ishbilarmonlik markazi va turar joylar kompleksini (keyingi oʻrinlarda — Yangi Namangan shaharchasi) barpo etish; Namangan viloyati hokimligi huzuridagi “Namangan New City” direksiyasi nomini Namangan viloyati hokimligi huzuridagi “Yangi Namangan shaharchasi” zamonaviy ishbilarmonlik markazi va turar joylar kompleksini barpo etish” direksiyasi (keyingi oʻrinlarda — Direksiya) deb oʻzgartirish toʻgʻrisidagi takliflari maʼqullansin. 2. Belgilansinki: a) Yangi Namangan shaharchasini barpo etish Namangan shahri Davlatobod tumanining “Yuksalish” va “Orzu” mahallalari, Toʻraqoʻrgʻon tumanining “Yettikon”, “Ibrat” va “Parasmon” mahallalarining tutash hududlaridagi 1-ilovaga muvofiq jami 1 203 gektar yer maydonida quyidagi bosqichlarda amalga oshiriladi: I bosqichda — 330 gektar; II bosqichda — 272 gektar, shundan qishloq xoʻjaligiga moʻljallangan yerlar — 129,57 gektar; III bosqichda — 601 gektar, shundan qishloq xoʻjaligiga moʻljallangan — 378,83 gektar; b) har bir bosqich oldingi bosqich yakunlanishiga va yer maydonlarining bosh rejada belgilangan tartibda oʻzlashtirilishiga koʻra amalga oshiriladi; v) Yangi Namangan shaharchasi barpo etiladigan yer uchastkalarini belgilangan tartibda jamoat ehtiyojlari uchun olib qoʻyish qurilishning tegishli bosqichini boshlash oldidan amalga oshiriladi; g) bosh rejaga muvofiq, Yangi Namangan shaharchasi hududidagi umumiy foydalanishdagi yer uchastkalari infratuzilma obyektlari va ijtimoiy ahamiyatga ega obyektlarni barpo etish uchun Direksiyaga doimiy foydalanish huquqi bilan ajratiladi, tadbirkorlik va shaharsozlik faoliyatini amalga oshirish uchun, shu jumladan koʻp kvartirali uylar, ishlab chiqarish, savdo va xizmat koʻrsatish obyektlarini qurish uchun moʻljallangan yer uchastkalari esa belgilangan tartibda elektron onlayn-auksion orqali realizatsiya qilinadi. 3. Vazirlar Mahkamasi, Namangan viloyati hokimligi, Qishloq xoʻjaligi vazirligi va Suv xoʻjaligi vazirligining Yangi Namangan shaharchasi barpo etilishi rejalashtirilayotgan 1 203 gektar yer maydonidan 2-ilovaga muvofiq jami 508,4 gektar qishloq xoʻjaligiga moʻljallangan, shundan 436,2 gektar sugʻoriladigan yer uchastkalarini aholi punktlarining qishloq xoʻjaligiga moʻljallanmagan yerlari toifasiga oʻtkazish toʻgʻrisidagi xulosasi qabul qilinsin. Kadastr agentligi mazkur bandda nazarda tutilgan yer uchastkalari belgilangan tartibda jamoat ehtiyojlari uchun olib qoʻyilib, Direksiyaga doimiy foydalanish huquqi bilan ajratilishidan yoki elektron onlayn-auksionga chiqarilishidan oldin ularning yer fondi toifasiga oʻzgartirish kiritilishini va bu haqida davlat yer kadastri maʼlumotlarida qayd etilishini taʼminlasin. 4. Belgilab qoʻyilsinki: Yangi Namangan shaharchasini barpo etish maqsadida yer uchastkalari jamoat ehtiyojlari uchun olib qoʻyilishi munosabati bilan jismoniy va yuridik shaxslarga yetkazilgan zarar qonunchilik hujjatlarida belgilangan tartibda toʻliq qoplangandan soʻng ushbu yerlardan boshqa maqsadlarda foydalaniladi; qishloq xoʻjaligiga moʻljallangan yerlarning ushbu qarorga muvofiq olinishi sababli qishloq xoʻjaligi va oʻrmon xoʻjaligi ishlab chiqarishi nobudgarchiliklarining oʻrnini qoplash boʻyicha kompensatsiya toʻlovlari undirilmaydi. Bunda, ushbu yerlardan maqsadli foydalanilishi uchun Namangan viloyati hokimi Sh.Sh. Abdurazakov shaxsan javobgar hisoblanadi; Yangi Namangan shaharchasi hududida yer uchastkalarini elektron onlayn-auksion orqali sotishdan tushgan tushumlar (Vazirlar Mahkamasi qarorida belgilangan xarajatlar chegirib tashlangan holda) Direksiyaga oʻtkaziladi va Yangi Namangan shaharchasini barpo etish ishlariga sarflanadi. 5. Namangan viloyati hokimligi: qishloq xoʻjaligiga moʻljallangan yer uchastkalari qisqarib ketishining oldini olish maqsadida 2024-yil 1-yanvarga qadar, har bir yil yakunida teng ulushlarda, ushbu qaror bilan toifasi oʻzgartirilayotgan sugʻoriladigan yer uchastkalari maydoniga teng miqdorda yangi yerlar oʻzlashtirilishini taʼminlasin; ikki oy muddatda Qishloq xoʻjaligi vazirligi bilan birgalikda Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti Namangan ilmiy-tajriba stansiyasining ushbu qarorga muvofiq olib qoʻyilayotgan yer maydoni oʻrniga teng miqdorda boshqa hududdan belgilangan tartibda yer maydonini ajratish boʻyicha Vazirlar Mahkamasiga taklif kiritsin. Belgilansinki, mazkur bandga muvofiq yangi yerlarning oʻzlashtirilganligi Namangan viloyati hokimining oʻzlashtirilgan yer uchastkalarining yer fondi toifasini sugʻoriladigan yerlar toifasiga oʻtkazish toʻgʻrisidagi qaroriga asosan davlat yer kadastri maʼlumotlariga oʻzgartirish kiritish orqali tasdiqlanadi. 6. “Yangi Namangan shaharchasi” zamonaviy ishbilarmonlik markazi va turar joylar kompleksini barpo etish ishlarini muvofiqlashtirish va investitsiya loyihalarini koʻrib chiqish boʻyicha ishchi guruhi 3-ilovaga muvofiq tarkibda tuzilsin va quyidagilar uning asosiy vazifalari etib belgilansin: Yangi Namangan shaharchasining bosh rejasini hamda hududlarini batafsil rejalashtirish loyihalarini koʻrib chiqish; Yangi Namangan shaharchasini tasdiqlangan shaharsozlik hujjatlari asosida barpo etish boʻyicha kompleks chora-tadbirlarni amalga oshirish, Direksiya faoliyatini muvofiqlashtirish va nazorat qilish; vakolatli tashkilotlarning tashqi muhandislik-kommunikatsiya tarmoqlarini tortish boʻyicha ishlarini muvofiqlashtirish; davlat va korporativ xaridlar ochiqlik va shaffoflik tamoyillari asosida oʻtkazilishini hamda ularning nazoratini taʼminlash; Yangi Namangan shaharchasini barpo etish, hududda koʻp kvartirali uy-joylar, yoʻl-transport, muhandislik-kommunikatsiya, ijtimoiy va bozor infratuzilmasi obyektlarini samarali joylashtirish, loyihalashtirish va qurish ishlarini tashkil etish; loyiha-qidiruv va qurilish ishlarining amalga oshirilishini muvofiqlashtirish; koʻp kvartirali uy-joylar, yoʻl-transport, muhandislik-kommunikatsiya, ijtimoiy va bozor infratuzilmasi obyektlarini loyihalashtirish va qurish ishlariga malakali xorijiy mutaxassis va konsultantlarning jalb qilinishini, shuningdek, ilgʻor xorijiy texnologiyalarning joriy etilishini taʼminlash. 7. Quyidagilar Yangi Namangan shaharchasini barpo etishning moliyalashtirish manbalari etib belgilansin: Yangi Namangan shaharchasini loyihalashtirish, qurilish ishlarini nazorat qilish va boshqarish uchun — Namangan viloyati mahalliy budjeti mablagʻlari, Direksiya mablagʻlari va qonunchilik hujjatlarida taqiqlanmagan boshqa manbalar; ijtimoiy soha obyektlari, tashqi avtomobil yoʻllari, ichimlik suv va oqova suv taʼminoti tarmoqlarini qurish uchun — Oʻzbekiston Respublikasi respublika budjetidan ajratiladigan mablagʻlar, Namangan viloyati mahalliy budjeti mablagʻlari, Namangan viloyati hokimligi huzuridagi Tadbirkorlik infratuzilmasini rivojlantirish jamgʻarmasi mablagʻlari, Direksiya mablagʻlari va qonunchilik hujjatlarida taqiqlanmagan boshqa manbalar. Bunda, ijtimoiy soha obyektlari davlat-xususiy sheriklik asosida qurilganda, moliyalashtirish davlat-xususiy sheriklik toʻgʻrisidagi bitimga muvofiq amalga oshiriladi; tashqi elektr energiyasi va tabiiy gaz tarmoqlarini qurish uchun — Oʻzbekiston Respublikasi Prezidentining 2020-yil 18-dekabrdagi “Hududlarda muhandislik-kommunikatsiya infratuzilmasini yanada rivojlantirish chora-tadbirlari toʻgʻrisida”gi PQ-4929-son qarorining 2-bandida nazarda tutilgan mablagʻlar; hududlarni obodonlashtirish va koʻkalamzorlashtirish uchun — Namangan viloyati mahalliy budjeti mablagʻlari va uning qoʻshimcha manbalari, tadbirkorlik subyektlarining mablagʻlari va tijorat banklarining kreditlari; koʻp kvartirali uy-joylar, bozor infratuzilmasi va ijtimoiy soha obyektlarini qurish uchun — tadbirkorlik subyektlarining mablagʻlari va tijorat banklarining kreditlari. 8. Belgilansinki, Oʻzbekiston Respublikasi Prezidentining 2020-yil 14-iyuldagi “Har bir oila — tadbirkor” dasturini hamda Namangan viloyatidagi kichik sanoat zonalarini rivojlantirishni moliyalashtirishga doir qoʻshimcha chora-tadbirlar toʻgʻrisida”gi PQ-4782-son qaroriga muvofiq, Namangan viloyatidagi kichik sanoat zonalari faoliyatini yanada rivojlantirish uchun Tiklanish va taraqqiyot jamgʻarmasidan ajratilgan 50 million AQSH dollari miqdoridagi mablagʻlarning iqtisod qilingan qismi Namangan viloyatining ijtimoiy va muhandislik infratuzilmasini hamda jamoat obyektlarini barpo etish va taʼmirlash uchun yoʻnaltiriladi. 9. Namangan viloyati hokimligi ikki oy muddatda: Kadastr agentligi, Qishloq xoʻjaligi vazirligi, Qurilish vazirligi hamda Iqtisodiy taraqqiyot va kambagʻallikni qisqartirish vazirligi bilan birgalikda Yangi Namangan shaharchasi barpo etilishi munosabati bilan Toʻraqoʻrgʻon tumanidan zarur yer maydonini Namangan shahri Davlatobod tumani tarkibiga oʻtkazish yuzasidan Oliy Majlis palatalarining qarorlari loyihalarini belgilangan tartibda Vazirlar Mahkamasiga kiritsin; manfaatdor vazirlik va idoralar bilan birgalikda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 10. Ushbu qaror ijrosini samarali tashkil qilishga masʼul va shaxsiy javobgar etib Namangan viloyati hokimi Sh.Sh. Abdurazakov belgilansin. Qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Amalga oshirilayotgan chora-tadbirlar toʻgʻrisida har olti oyda Oʻzbekiston Respublikasi Prezidentiga axborot kiritib borilsin. T/r Yerdan foydalanuvchilar turi Foydalanuvchilar soni Kontur soni Jami yer maydoni (gektar) shundan: Jami qishloq xoʻjaligi yerlari shu jumladan Boshqa toifadagi yerlar sugʻoriladigan yerlar sugʻorilmaydigan yerlar 1. Fermer xoʻjaliklari va boshqa qishloq xoʻjaligi korxonalari yerlari 21 49 263,2 263,2 221,15 42,05 2. Namangan ilmiy-tajriba stansiyasining yerlari 1 14 128,88 128,88 119,3 9,58 3. Xususiy bogʻ maydonlari va tomorqa dalalari 80 26 59,43 59,43 38,86 20,57 4. Yordamchi xoʻjaliklar va issiqxonalar 29 36 56,89 56,89 56,89 5. “Namangan” EIZ yerlari 1 24 199,8 199,8 6. “Yuksalish” massivi yerlari 1 30 390 390 7. Mahalliy hokimiyat zaxirasidagi yerlar 1 37 36 36 8. Kanallar va umumfoydalanishdagi yoʻllarga ajratilgan yerlar 16 43 68,8 68,8 Jami: 150 259 1203 508,4 436,2 72,2 694,6 T/r Hudud nomi Mavze nomi Dala kontur raqami Yer maydoni (ga) shundan: sugʻoriladigan koʻp yillik daraxtzorlar boshqa yerlar Jami 508,4 436,2 20,8 51,4 1. Toʻraqoʻrgʻon tumani Ibrat 219, 225, 253, 255, 246, 247, 269, 270, 271, 272, 317, 318, 319, 320, 323, 329, 330, 334, 331, 332, 333, 335, 336, 337, 371, 372, 373, 239, 240, 241, 322, 243, 245, 316 276,02 266,15 3 6,87 2. Davlatobod tumani Ibrat 379, 374, 375, 377, 328, 376 43,93 39,69 2 2,24 3. Obodon 1016, 1071, 985, 997, 998, 999, 1000, 1013, 1014, 1001, 1005, 1060, 1007, 1008, 1009, 1010, 1015, 1002, 1003, 993, 1012, 1070, 987, 1012, 1069, 986, 972, 974, 1006 181,36 124,71 15 41,65 4. Ijodkor 20, 16, 19, 2, 3, 4, 6, 7, 12, 13, 14, 20, 1 7,09 5,65 0,8 0,64 1. Sh. Abdurazakov — Namangan viloyati hokimi, Ishchi guruhi rahbari 2. D. Adilov — qurilish vazirining birinchi oʻrinbosari, Ishchi guruhi rahbari oʻrinbosari 3. A. Voitov — investitsiyalar va tashqi savdo vazirining birinchi oʻrinbosari 4. A. Boboyev — iqtisodiy taraqqiyot va kambagʻallikni qisqartirish vaziri oʻrinbosari 5. J. Abruyev — moliya vaziri oʻrinbosari 6. A. Allaberganov — Kadastr agentligi direktori oʻrinbosari 7. T. Yusupov — Namangan viloyati hokimining birinchi oʻrinbosari 8. S. Sultanov — Namangan viloyati hokimi oʻrinbosari 9. Gʻ. Jamolov — Namangan shahar hokimi 10. Lavozimiga koʻra — Toʻraqoʻrgʻon tumani hokimi 11. A. Tadjimirzayev — Namangan shahri Davlatobod tumani hokimi 12. J. Aliyev — Markaziy bankning Namangan viloyati bosh boshqarmasi boshligʻi 13. X. Sabirov — Namangan viloyati adliya boshqarmasi boshligʻi 14. A. Tillavoldiyev — Namangan viloyati davlat soliq boshqarmasi boshligʻi 15. B. Matmusayev — Davlat aktivlarini boshqarish agentligining Namangan viloyati boshqarmasi boshligʻi 16. Lavozimiga koʻra — Namangan viloyati hokimligi huzuridagi “Yangi Namangan shaharchasi” zamonaviy ishbilarmonlik markazi va turar joylar kompleksini barpo etish” direksiyasi rahbari